CELEX: 32017R0762
Language: lv
Date: 2017-04-25 00:00:00
Title: Padomes Regula (ES) 2017/762 (2017. gada 25. aprīlis), ar ko groza Regulu (ES) Nr. 479/2013 par atbrīvojumu no prasības iesniegt ievešanas un izvešanas kopsavilkuma deklarācijas Savienības precēm, ko pārvadā pa Neumas koridoru

3.5.2017   
               
               
                  LV
               
               
                  Eiropas Savienības Oficiālais Vēstnesis
               
               
                  L 114/1
               
            PADOMES REGULA (ES) 2017/762
      (2017. gada 25. aprīlis),
      ar ko groza Regulu (ES) Nr. 479/2013 par atbrīvojumu no prasības iesniegt ievešanas un izvešanas kopsavilkuma deklarācijas Savienības precēm, ko pārvadā pa Neumas koridoru
      EIROPAS SAVIENĪBAS PADOME,
      ņemot vērā Līgumu par Eiropas Savienības darbību,
      ņemot vērā Aktu par Horvātijas pievienošanos un jo īpaši tā 43. pantu,
      ņemot vērā Eiropas Komisijas priekšlikumu,
      tā kā:
      
                  (1)
               
               
                  Padomes Regulas (ES) Nr.479/2013 (1) 4. panta a) punktā paredzēts atbrīvojums no prasības iesniegt ievešanas un izvešanas kopsavilkuma deklarācijas Savienības precēm, ko pārvieto, šķērsojot Neumas koridoru, ja katra Savienības preču sūtījuma kopējā vērtība nepārsniedz EUR 10 000 un ja Savienības precēm ir pievienoti rēķini vai pārvadājuma dokumenti, kas atbilst minētā panta b) punkta nosacījumiem (“atbrīvojums”).
               
            
                  (2)
               
               
                  Robežvērtība EUR 10 000 apmērā noteikta, pamatojoties uz ekvivalentu robežvērtību, kas tika paredzēta Komisijas Regulas (EEK) Nr.2454/93 (2) 317. panta 4. punktā.
               
            
                  (3)
               
               
                  Pēc Savienības Muitas kodeksa, kurš ietverts Eiropas Parlamenta un Padomes Regulā (ES) Nr.952/2013 (3), stāšanās spēkā Regulas (EEK) Nr. 2454/93 317. panta 4. punkts tika aizstāts ar Komisijas Deleģētās regulas (ES) 2015/2446 (4) 126. panta 1. punktu, kurā ir noteikta robežvērtība EUR 15 000 apmērā. Tādēļ, lai nodrošinātu Savienības tiesību aktu muitas jomā vienādu piemērošanu visās dalībvalstīs, ir lietderīgi atbrīvojuma darbības jomu pielāgot minētajai robežvērtībai.
               
            
                  (4)
               
               
                  Juridiskās noteiktības un juridiskās skaidrības dēļ būtu jāatjauno dažas atsauces Regulā (ES) Nr. 479/2013.
               
            
                  (5)
               
               
                  Tādēļ ir lietderīgi attiecīgi grozīt Regulu (ES) Nr. 479/2013,
               
            IR PIEŅĒMUSI ŠO REGULU.
      1. pants
      Regulu (ES) Nr. 479/2013 groza šādi:
      
                  1)
               
               
                  regulas 2. panta 1) punktu aizstāj ar šādu:
                  
                              “1)
                           
                           
                              “Savienības preces” ir “Savienības preces”, kā tās definētas Eiropas Parlamenta un Padomes Regulas (ES) Nr. 952/2013 (*1) 5. panta 23) punktā;
                           
                        
                     (*1)  Eiropas Parlamenta un Padomes Regula (ES) Nr. 952/2013 (2013. gada 9. oktobris), ar ko izveido Savienības Muitas kodeksu (OV L 269, 10.10.2013., 1. lpp.).”"
						
               
            
                  2)
               
               
                  regulas 4. pantu groza šādi:
                  
                              a)
                           
                           
                              panta a) punktā skaitli “EUR 10 000” aizstāj ar skaitli “EUR 15 000”;
                           
                        
                              b)
                           
                           
                              panta b) punkta i) apakšpunktu aizstāj ar šādu:
                              
                                          “i)
                                       
                                       
                                          kuros norādīta vismaz Komisijas Deleģētās regulas (ES) 2015/24. panta 2. punkta pirmajā daļā minētā informācija; (*2);
                                       
                                    
                                 (*2)  Komisijas Deleģētā regula (ES) 2015/2446 (2015. gada 28. jūlijs), ar ko papildina Eiropas Parlamenta un Padomes Regulu (ES) Nr. 952/2013 attiecībā uz sīki izstrādātiem noteikumiem, kuri attiecas uz dažiem Savienības Muitas kodeksa noteikumiem (OV L 343, 29.12.2015., 1. lpp.)”."
						
                           
                        
            2. pants
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
      
         Šī regula uzliek saistības kopumā un ir tieši piemērojama visās dalībvalstīs.
         Luksemburgā, 2017. gada 25. aprīlī
         
            
               Padomes vārdā –
            
            
               priekšsēdētājs
            
            I. BORG
         
      
      
         (1)  Padomes Regula (ES) Nr. 479/2013 (2013. gada 13. maijs) par atbrīvojumu no prasības iesniegt ievešanas un izvešanas kopsavilkuma deklarācijas Savienības precēm, ko pārvadā pa Neumas koridoru (OV L 139, 25.5.2013., 1. lpp.).
      
         (2)  Komisijas Regula (EEK) Nr. 2454/93 (1993. gada 2. jūlijs), ar ko nosaka īstenošanas noteikumus Padomes Regulai (EEK) Nr. 2913/92 par Kopienas Muitas kodeksa izveidi (OV L 253, 11.10.1993., 1. lpp.).
      
         (3)  Eiropas Parlamenta un Padomes Regula (ES) Nr. 952/2013 (2013. gada 9. oktobris), ar ko izveido Savienības Muitas kodeksu (OV L 269, 10.10.2013., 1. lpp.).;
      
         (4)  Komisijas Deleģētā regula (ES) 2015/2446 (2015. gada 28. jūlijs), ar ko papildina Eiropas Parlamenta un Padomes Regulu (ES) Nr. 952/2013 attiecībā uz sīki izstrādātiem noteikumiem, kuri attiecas uz dažiem Savienības Muitas kodeksa noteikumiem (OV L 343, 29.12.2015., 1. lpp.).